Source: https://tax-fin-lex.si/Zbirke/SodnaPraksaList?nodeId=5c86b865-535f-49c2-b263-673e07041f96
Timestamp: 2019-12-12 21:49:24+00:00
Document Index: 2081549

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ']

VDS sklep Pdp 1821/2004
VDS03102
ZDSS člen 22, 22/2, 22, 22/2. ZPP člen 154, 154/1, 155, 155/1, 154, 154/1, 155, 155/1.
stroški postopka - prenehanje delovnega razmerja - nezmožnost razporeditve delavca na drugo ustrezno delo v podjetju
Individualni delovni spor v katerem delavec zahteva ugotovitev nezakonitosti obvestila delodajalca o začasni nezmožnosti zagotovitve dela delavcu ter razveljavitev tega obvestila, ni spor o prenehanju delovnega razmerja, zato sodišče pri odločitvi o stroških postopka ne upošteva 2. odst. 22. čl. ZDSS.
VSL sklep I Cpg 1148/2003
VSL05258
zamudna sodba - obrazložitev sodbe
Pritožbeni razlogi, iz katerih se lahko izpodbija zamudna sodba, so omejeni na bistvene kršitve določb pravdnega postopka in zmotno uporabo materialnega prava (drugi odstavek 338. člena ZPP). Da pa bi stranka lahko uspešno uveljavljala pritožbeni razlog pravilne uporabe materialnega prava, mora iz obrazložitve zamudne sodbe razbrati, na katera pravno relevantna dejstva, ki jih je sodišče povzelo iz tožbenih navedb, je oprlo svojo odločitev in katero pravno normo je pri tem uporabilo. V kolikor iz obrazložitve zamudne sodbe ti razlogi niso razvidni, je s tem strankam odvzeta možnost učinkovitega uveljavljanja navedenega pritožbenega razloga, s čimer je kršena ustavna pravica do pravnega sredstva (25. člen Ustave).
VSK sklep II Cpg 131/2004
VSK01029
ZIZ člen 24, 24/4, 34, 34/1, 24, 24/4, 34, 34/1.
prehod obveznosti - sredstva izvršbe
Novi dolžnik je res pravni naslednik prvotnega dolžnika, vendar je zoper njega možno opraviti izvršbo le s tistimi izvršilnimi sredstvi, ki se nanašajo nanj.
VSL sklep II Cpg 1157/2004
VSL05235
odsotnost z naroka - obogatitveni namen
ZPP kot obnovitveni razlog ureja primer, ko je bila opravljena osebna vročitev prve vloge v postopku po 141.čl. istega zakona, takšen način vročanja pa je bil uporabljen zaradi strankine odsotnosti v nepretrganem trajanju več kot tri mesece. Zakon uporablja pojem "stranke", ki je v smislu 1.odst.76.čl. ZPP lahko fizična ali pravna oseba. Glede na to, da se citirano besedilo 3.točke 1.odst. 394.čl. ZPP sklicuje na 141.čl. ZPP, s katerim je urejeno vročanje s fikcijo vročitve tako za fizične kot za pravne osebe, ni pravilno sklepanje, da navedene določbe ni mogoče uporabiti za pravno osebo.
VSK sklep II Cpg 137/2004
VSK01035
ZGD člen 394, 394. ZN člen 47, 47. ZFPPod člen 27, 27/4, 27/5, 27, 27/4, 27/5.
sprememba družbenika - vpis v sodni register
Poleg ugovora, da ni bil družbenik izbrisane družbe, ima družbenik, za katerega sicer velja domneva iz 4. odst. 27. čl. ZFPPod, tudi ugovor, da ni bil njen aktivni družbenik. V dokaz teh svojih trditev je predlagala tudi zaslišanje dveh prič ter svoje lastno, vendar pa sodišče teh dokazov ni izvedlo in je zato bilo dejansko stanje nepopolno ugotovljeno. Skladno s spremenjenim Zakonom o izvršbi in zavarovanju (novela ZIZ-A), odloči sodišče s sklepom o ugovoru tudi o spornih pravno relevantnih dejstvih, ki se nanašajo na terjatev. O teh pa lahko odloči le, če izvede predlagane dokaze.
VDS sodba Pdp 2025/2003
VDS03067
ZDR člen 36, 36.
Tožnica na delovnem mestu na katerega je bila formalno razporejena ni delala, ker je tožena stranka upoštevala njene zdravstvene težave. Delala je na nekaterih drugih nalogah po odredbi nadrejenih. Kljub temu pa ni možen zaključek, da je bila dejansko razporejena na drugo delovno mesto. Opravljanje le nekaterih nalog ne pomeni dejanske razporeditve na drugo delovno mesto. V sodni praksi je bilo sicer nekajkrat zavzeto stališče, da delavec ne more biti presežek na delovnem mestu, na katerega je formalno razporejen, če dejansko dalj časa po odredbi delodajalca opravlja delo na drugem delovnem mestu. Vendar pa gre za izjemne primere, ko je delavec po volji delodajalca razporejen na drugo delovno mesto brez ustrezne odločbe. Pri tožnici pa iz zgoraj opisanih razlogov ni mogoče govoriti o dejanski razporeditvi na drugo delovno mesto.
VSK sodba I Cpg 92/2004
VSK01049
ZOR člen 279, 279/1, 279, 279/1. ZOMZO člen 2, 2/3, 2, 2/3.
Res je, da je bilo v 3. odst. 2. čl. ZOMZO izrecno določeno, da se zamudne obresti obračunavajo po konformni metodi (gre za metodo, ki je zgrajena na sistemu obrestnega obrestovanja), in da ZPOMZO takšne izrecne določbe več nima, vendar pa je treba upoštevati, da je za tisti del obrestne mere zamudnih obresti, ki predstavlja revalorizacijo, ZPOMZO pooblastil Banko Slovenije, da s sklepom določa temeljno obrestno mero. Prvi takšen sklep je ta banka izdala 22.12.1995 in je pričel veljati 12.1.1996, v njem pa je določeno (3. tč.), da se letna temeljna obrestna mera, veljavna za določen mesec, iz mesečne temeljne obrestne mere izračuna na dve decimalni mesti, na konformni način. S takšnim načinom, ko je bilo za tisti del obrestne mere, ki predstavlja revalorizacijo, določen konformni način izračuna, je zakon določil izjemo od prepovedi obrestnega obrestovanja iz 1. odst. 279. čl. Zakona o obligacijskih razmerjih (ZOR).
VSC sodba in sklep Cp 1282/2003
VSC01125
ZOR člen 178, 178/1, 200, 278, 278/2, 178, 178/1, 200, 278, 278/2.
odgovornost - odgovornost premikajočih motornih vozil - krivdna odgovornost - višina odškodnine - denarna odškodnina
Lastnik mopeda, ki zaradi visoke stopnje alkoholiziranosti ni bil zmožen reagirati na dogajanja v prometu, nosi večji delež krivde za trčenje od voznika nasproti vozečega tovornega vozila.
VSL sklep I Cpg 1178/2003
VSL05257
ZOR člen 939, 939. ZPP člen 213, 213/2, 213, 213/2.
subrogacija - zavrnitev dokaznega predloga
Ugotovitev prvostopnega sodišča, da tožena stranka ni ponudila relevantnih navedb, je prostispisna, saj je v vlogi z dne 22.5.2001 konkretizirano na drugačen način od tožeče stranke opisala okoliščine škodnega dogodka. S tem, ko je prvostopno sodišče toženi stranki neupravičeno očitalo pomanjkanje trditvene podlage in hkrati zavrnilo dokazni predlog, s katerim je tožena stranka dokazovala drugačne dejanske okoliščine, kot jih je zatrjevala tožeča stranka, je toženi stranki dejansko onemogočila neenakopravno obravnavanje pred sodiščem.
VDS sklep Pdp 701/2004
VDS03096
ZPP člen 76, 278, 278/1, 318, 76, 278, 278/1, 318.
zamudna sodba - pogoji za izdajo zamudne sodbe - odgovor na tožbo - bistvena kršitev določb postopka
Če tožena stranka v odgovoru na tožbo izpodbija (le) obstoj procesne predpostavke sposobnosti biti stranka, v samo vsebino tožbenih navedb pa se ne spušča, se šteje, da v celoti nasprotuje tožbenemu zahtevku in da je ustrezno obrazložila svoj odgovor na tožbo. Zato je sodišče prve stopnje s tem, ko je izdalo zamudno sodbo, zagrešilo bistveno kršitev določb postopka po 7. tč. 2. odst. 339.čl. ZPP.
VDS sklep Pdp 1582/2004
VDS03137
ZPILDR člen 24, 32, 24, 32.
plačilo inovacijske nagrade - sodno varstvo
1. Določbe od 24. do vključno 33. člena Zakona o pravicah industrijske lastnine iz delovnega razmerja, ki kot procesno predpostavko za vložitev tožbe predvidevajo izveden predhodni postopek pred poravnalnim svetom, se ne nanašajo le na spore o priznanju inovacij, ampak na vse spore o inovacijah - tudi na spore o izplačilih nagrad in višini nagrad, če le-te niso bile prej že dogovorjene s pogodbo med delavcem in delodajalcem. 2. Delavcu je bila s pogodbo priznana inovacija in nagrada za prvo leto uporabe inovacije, za naslednja leta pa se je delodajalec zavezal izdelati izračun letne gospodarske rasti in določiti višino nadomestila za tekoče leto. To pomeni, da višina nagrade s pogodbo ni bila določena in zato ne gre le za pravico, ki jo delavec uveljavlja na podlagi pogodbe, ampak za pravico iz inovacije, ki mu je delodajalec ni priznal.
VSL sklep I Cpg 839/2003
VSL05604
ZOR člen 66, 66/1, 66, 66/1. ZPPSL člen 125, 143, 125, 143. ZPP člen 355, 355.
izpodbijanje pravnih dejanj v stečaju - nadomestna izpolnitev - navidezna pogodba
Prodajna pogodba, ki je sklenjena z namenom, da bi se poravnale terjatve upnika do bodočega stečajnega dolžnika oziroma da bi se ustvarili pogoji za pobot, je navidezna pogodba, ki nima učinka med strankama. Sodišče prve stopnje ni razpravljalo o toženčevem ugovoru, da so podane negativne procesne predpostavke za meritorno obravnavanje tožbe.
VDS sklep Pdp 1985/2003
VDS03111
ZDDO člen 65, 65. Pravila službe v Slovenski vojski člen 94.
plača - zakonitost postopka
Če delavec - pilot v Slovenski vojski ukazu o imenovanju na določeno dolžnost ne ugovarja po službeni poti, kot je to določeno v Pravilih službe v SV (94. točka), lahko sodišče v delovnem sporu presoja zgolj zakonitost odločbe o plači, s katero je določen količnik. Ugotavljati sme le, ali je količnik za izračun osnovne plače določen tako, kot je predvideno v formaciji oz. ali je višina količnika določena v skladu z ZRPJZ glede na čin, ki ga delavec ima oz. v primeru, ko za posamezna delovna mesta določi količnik Vlada RS s posebnim sklepom na podlagi 65.člena ZDDO, pa skladnost količnika z zakonom.
VSC sodba Cp 1853/2003
VSC01050
ZOR člen 65, 65.
Povzročitelj zmote je odškodninsko odgovoren za povzročeno škodo.
VDS sodba Pdp 1951/2003
VDS03082
Splošna kolektivna pogodba za gospodarske dejavnosti člen 51, 51-3.
odpravnina ob upokojitvi - invalid
Zaradi zagotovitve enakega obravnavanja in enakega zagotavljanja pravic delavcu, ki zaradi invalidnosti in razporeditve na drugo delovno mesto prejema nižjo plačo, kot bi jo prejemal, če ne bi bil invalid in prerazporejen, je invalidom III. kategorije lahko priznana pravica do nadomestila zaradi manjše plače na drugem delovnem mestu. Namen nadomestila je zagotoviti invalidu enak materialni položaj, kot ga je imel pred nastankom invalidnosti, saj zaradi slednje ne more biti v manj ugodnem položaju od delavcev, ki niso invalidi. Zato je potrebno pri odmeri odpravnine upoštevati poleg prejete plače tudi nadomestilo zaradi manjše plače na drugem delovnem mestu.
VSL sklep I Cp 2008/2004
VSL50524
prekluzija - nova dejstva - novote
Zgolj pavšalnega pritožbenega navajanja in še drugih stvari, ki naj bi spadale v zapuščino, in v pritožbi prvič uveljavljanega nasprotovanja izločitvenega zahtevka dedinje, ki ga je dedič v zapuščinskem postopku že priznal, ni mogoče upoštevati v pritožbenem postopku.
VSL sklep II Cp 2078/2004
VSL50147
Za priposestvovanje lastninske pravice na nepremičnini po določbah Občega državljanskega zakonika kot splošnih pravil civilnega prava, ki se uporabljajo na podlagi Zakona o neveljavnosti pravnih predpisov izdanih pred 6.4.1941, kadar tožnik opira priposestvovanje na zastaralno dobo 30-ih let, ni potrebno dokazovati zakonite posesti, ampak zadostuje pristna in dobroverna posest skozi potrebno priposestvovalno dobo 30-ih let.
VSL sodba in sklep I Cp 161/2004
VSL50529
ZOR člen 98, 98/1, 98/2, 813, 98, 98/1, 98/2, 813. ZGD člen 33, 34, 35, 36, 37, 72, 72/1, 33, 34, 35, 36, 37, 72, 72/1.
pogodba o posredovanju - obličnost - samostojni podjetnik - pooblastilo
Če ima samostojni podjetnik prokurista, lahko ta zanj veljavno sklepa pravne posle. Če je običajno in pričakovano, da ima oseba upravičenje za sklepanje poslov določene vrste, potem se šteje, da ima ista upravičenja tudi konkretni delavec. T.O. je bil zaposlen pri toženi stranki in je zanjo opravljal posle nepremičninskega posredovanja, zato je kot pooblaščenec po zaposlitvi lahko veljavno sklenil posredniško pogodbo s tožnikom.
VSL sodba I Cp 1962/2004
VSL50658
ZTLR člen 24, 25, 26, 24, 25, 26. SPZ člen 54, 54.
Toženec v pritožbi utemeljeno opozarja, da je sodišče prve stopnje nepravilno uporabilo določbe ZTLR, ki je začel veljati šele z dnem 1.9.1980, sporno razmerje pa je nastalo z gradnjo v letu 1973. Zato bi moralo sodišče prve stopnje presojati sporno razmerje upoštevajoč pravna pravila ODZ (uporabljiva na podlagi Zakona o razveljavitvi pravnih predpisov, izdanih pred 6. aprilom 1941 in med sovražnikovo okupacijo) - konkretno na podlagi paragrafa 418 ODZ, ki je izključil možnost pridobitve lastninske pravice na podlagi pravil o gradnji na tujem svetu, če je šlo za nedobrovernega graditelja, kakršna sta po dejanskih ugotovitvah tudi tožnika (graditelja, ki sta vedela, da gradita na tujem zemljišču), pri čemer ni določal kakšnega roka za uveljavitev opcij lastnika zemljišča, kot ga je kasneje določil 5. odstavek 25. člena ZTLR, na katerega se sklicuje sodišče prve stopnje v izpodbijani sodbi. Pritožnik ima nadalje tudi prav, ko opozarja, da tožnika zahtevata le geometrsko odmero garaže oziroma lastninsko pravico na objektu ne pa tudi zemljišča (stavbišču in pripadajočem zemljišču, ki je potrebno za redno uporabo objekta). Takšen zahtevek pa je celo nesklepčen in s tem prav tako materialnopravno neutemeljen. Tako v smislu pravil ODZ kot tudi kasnejših pravil ZTLR in sedanjih SPZ, namreč ni mogoče pridobiti lastninske pravice zgolj na objektu. Načelo superficies solo cedit uveljavljano ves čas tudi v primerih gradnje na tujem svetu (par. 418 in 419 ODZ, členi 24 do 26 ZTLR in sedaj člen 54. SPZ, ki sicer pridobitve na podlagi gradnje na tujem svetu ne pozna več) terja v pravdnem postopku nujno istočasno uveljavljanje lastninske pravice tako na objektu kot tudi na zemljišču, na katerem objekt stoji (pravna in dejanska povezanost stavbe in zemljišča).